Arsakes II av Partia

Arsakes II (persisk: ارشک يکم‎, gresk: Ἀρσάκης) var en konge av Partia fra arsakidedynastiet som styrte fra 211 f.Kr. og fram til 185 f.Kr.Assar, Gholamreza F. (1995):  «Genealogy and Coinage of the Early Parthian Rulers II»  (PDF) i: Parthica 7/2005, Pisa-Roma Det greske navnet Arsakes opptrer som Artabanus i latinske kilder. Han er derfor også listet som Artabanes I av Partia

 Liv og virke 
På grunn av forvirringen med navn er rekken for etterfølgelse av partiske konger svært uklart.Assar, Gholamreza F. (1995): «Genealogy and Coinage of the Early Parthian Rulers II». Sitat: «...alle akamenidedynastiets konger er full av politisk, kronologiske og genealogiske vanskeligheter. Det er hovedsakelig grunnet den fragmentariske tilstanden til de bevarte arsakidiske nedtegnelsene, motstridende rapporter, og mangel på presis kongedatoer og dynastiske forbindelser i de antikke kildene.» Arsakes II synes å ha arvet tronen i Partia av enten Arsakes I og/eller Tiridates I som antagelig var henholdsvis hans far og onkel (og som styrte samtidig). Men det er mulig at Arsakes II ikke var nevø av Tiridates I, men hans sønn. Slekten, akamenidedynastiet, er oppkalt etter den første kongen som betraktes som grunnleggeren, Arsakes I. Problemet er at påfølgende konger har en tendens til også å kalle seg for Arsakes ved kroningen, således åpne opp for forvekslinger.

I 209 f.Kr. ble Partia angrepet og erobret av det gresktalende naboriket Selevkideriket ved Antiokos III den store. Partia hadde tidligere ligget i strid med sin mektige nabo, særskilt i 247 f.Kr. Arsakes II anmodet om fred etter at han ble beseiret på slagmarken ved Labusfjellet (Lamavu). Før seieren hadde Antiokos III okkupert den partiske hovedstaden Hekatompylos (dagens iranske by Qumis, presset seg videre mot Tagae i nærheten av Damghan. Som følge av nederlaget til Arsakes II kunne Antiokos III gå vestover mot Hyrkania, et område ved sørøstkysten av Det kaspiske hav, og erobret Tambraks og deretter Syrinks som ble tatt etter beleiring.

Fredsbetingelsene som Arsakes II måtte akseptere innebar at han ble Selevkiderikets klientkonge i en vasallstat,Bivar (1993), «The Political History of Iran» bestående av Partia og Hyrkania. Antiokos III den store reiste deretter vestover hvor han ble innviklet i en krig med Romerriket og således overlot stort sett Partia til seg selv.

Arsakes ble etterfulgt av sin fetter Friapitios i 185 f.Kr.

Referanser

 Litteratur 
 Frye, Richard Nelson (1983): The History of Ancient Iran, blabok på Archive.org.
 Bivar, A.D.H. (1993): «The Political History of Iran under the Arsacids» i: Fischer, W.B.; Gershevitch, Ilya: Cambridge History of Iran 3.1, London: Cambridge UP, s. 31, 51-67
 Wolski, Józef (1962): «Arsace II et le genealogie des premiers arsacides» i: Historia XI, s. 138-145.

 Eksterne lenker 
 «Arsaces II (c. 211 - 191 B.C.)», Parthia.com

Kategori:Partiske konger
Kategori:Dødsfall i 185 f.Kr.
Kategori:Herskere på 200-tallet f.Kr.
Kategori:Herskere på 100-tallet f.Kr.